Thomas Edmund Dewey
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie 1920–1960
Thomas Edmund Dewey var en amerikansk jurist og politiker for Det republikanske partiet. Han var assisterende statsadvokat i New York i 1931–1933. Dewey ble landskjent da han gikk til angrep på korrupsjonen og forbryteruvesenet i New York i 1935–1937. Han ble guvernør i New York i 1942 og gjenvalgt i 1946 og i 1950.
Dewey stilte seg som presidentkandidat på republikanernes nominasjonsmøte i 1940, men ble slått av Wendell Wilkie. I 1944 ble han nominert som partiets presidentkandidat, men ble slått av Franklin D. Roosevelt 3,5 millioner stemmer. Han var igjen republikanernes kandidat ved presidentvalget i 1948, men tapte knepent for Harry Truman. Les mer i Store norske leksikon Det republikanske partiet USAs politiske system USAs historie 1945–2001